CELEX: 32014R0723
Language: sl
Date: 2014-06-23 00:00:00
Title: Izvedbena uredba Komisije (EU) št. 723/2014 z dne 23. junija 2014 o odobritvi manjše spremembe specifikacije za ime, vpisano v registru zaščitenih označb porekla in zaščitenih geografskih označb (Nieheimer Käse (ZGO))

1.7.2014   
            
            
               SL
            
            
               Uradni list Evropske unije
            
            
               L 192/36
            
         IZVEDBENA UREDBA KOMISIJE (EU) št. 723/2014
   z dne 23. junija 2014
   o odobritvi manjše spremembe specifikacije za ime, vpisano v registru zaščitenih označb porekla in zaščitenih geografskih označb (Nieheimer Käse (ZGO))
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) ter zlasti drugega pododstavka člena 53(2) Uredbe,
   ob upoštevanju naslednjega:
   
               (1)
            
            
               Komisija je v skladu s prvim pododstavkom člena 53(1) Uredbe (EU) št. 1151/2012 proučila zahtevek Nemčije za odobritev spremembe specifikacije za zaščiteno geografsko označbo „Nieheimer Käse“, registrirano v skladu z Uredbo Komisije (ES) št. 414/2010 (2).
            
         
               (2)
            
            
               Namen zahtevka je spremeniti specifikacijo tako, da se določi delež kumine, ki je neobvezna sestavina proizvoda.
            
         
               (3)
            
            
               Komisija je zadevno spremembo preučila in sklenila, da je upravičena. Ker je sprememba manjša v smislu tretjega pododstavka člena 53(2) Uredbe (EU) št. 1151/2012, jo Komisija lahko odobri brez uporabe postopka iz členov 50 do 52 te uredbe –
            
         SPREJELA NASLEDNJO UREDBO:
   Člen 1
   Specifikacija za zaščiteno geografsko označbo „Nieheimer Käse“ se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   Ta uredba je v celoti zavezujoča in se neposredno uporablja v vseh državah članicah.
   
      V Bruslju, 23. junija 2014
      
         
            Za Komisijo
         
         
            V imenu predsednika
         
         Dacian CIOLOȘ
         
            Član Komisije
         
      
   
   
      (1)  UL L 343, 14.12.2012, str. 1.
   
      (2)  UL L 119, 13.5.2010, str. 3.
   
      PRILOGA
      V specifikaciji zaščitene geografske označbe „Nieheimer Käse“ se odobri naslednja sprememba:
      
                   
               
               
                  Metoda pridobivanja:
                  V stavku „Masi se doda kuhinjska sol (2,5–3,5 %) in eventualno kumina (0,01–0,03), nato pa se vse skupaj meša toliko časa, da nastane enakomerna zmes“ se besedilo v oklepaju „(0,01–0,03)“ za besedo „kumina“ nadomesti z „(0,1–0,3 %)“.
               
            
                   
               
               
                  Utemeljitev:
                  
                               
                           
                           
                              Združenje proizvajalcev zadevnega proizvoda, ki je zahtevalo spremembo, je menilo, da je v 65 letih proizvodnje sira „Nieheimer Käse“ vsebnost kumine vedno znašala 0,1–0,3 %.
                           
                        
                               
                           
                           
                              Pri navedbi v povzetku „(0,01–0,03)“, objavljenem v Uradnem listu Evropske unije, gre za redakcijsko napako. Manjkajoči znak „%“ je bil dodan v biltenu Deutsches Markenblatt dne 23. 9. 2005. Dodatka kumine v količini, ki bi znašala le od ene do treh stotin celotne teže proizvoda, namreč sploh ne bi bilo mogoče zaznati.